sagorsarker/bangla-wikipedia huggingface dataset:
জুঁই

জুঁই / যূথি (বৈজ্ঞানিক নাম: "Jasminum")shrub এবং vine গণের একটি সদস্য; যারা অলিভ পরিবারে অবস্থিত(Oleaceae)।এতে ইউরেশিয়া,অস্ট্রেলেশিয়া এবং ওশেনিয়ার মতো উষ্ণ অঞ্চলের ২০০ এর বেশি প্রজাতি রয়েছে। জুঁই তার আপন বৈশিষ্ট্যের কারণে বেশি চাষ হয়। এটি তিউনিসিয়ার জাতীয় ফুল।
জুঁই পত্রঝরা (শীতকালে পাতা ঝরে এমন) অথবা চিরহরিত্‍ (সারা বছর সবুজ থাকে) উভয় প্রকারেরই হতে পারে। তাদের পাতা উল্টোদিকে গজায়। ফুলগুলো সাধারণত হয়ে থাকে। তারা সাদা অথবা হলুদ হয়ে থাকে, যদিও র্যাডিশ রঙে তাদের খুবই কম দেখা দেয়। জুঁইয়ের ফল,জাম পাকলে কালো হয়।
এ প্রজাতিটির মূল ক্রোমোজোমসংখ্যা ১৩, এবং বেশিরভাগ প্রজাতি ডিপ্লয়েড (2n=26). তাছাড়া, প্রকৃতিতে জুঁইয়ের যেসব প্রজাতি পাওয়া যায় তাদের ক্রোমোজোমসংখ্যা হল, 
জুঁই ইউরেশিয়া, অস্ট্রেলেশিয়া এবং ওশেনিয়া অঞ্চলের স্থানীয় ফুল, যদিও ২০০টির মধ্যে একটি মাত্র প্রজাতি ইউরোপের স্থানীয়।এশিয়া ও দক্ষিণ-পূর্ব এশিয়া এর মূল উত্‍পত্তিস্থান."Jasminum flumiese" (যা ভুল নামে অর্থাত্‍ "ব্রাজিলীয় জুঁই" নামে পরিচিত) এবং "Jasminum dichotomum" (সোনালী জুঁই) হাওয়েই and ফ্লোরিডায় দুষ্প্রাপ্য প্রজাতি. "Jasminum polyanthum", শ্বেত জুঁই নামেও পরিচিত,অস্ট্রেলিয়ায় একটি দুষ্প্রাপ্য প্রজাতি.
প্রজাতি ও গণসহকারে "Jasminum" জলপাই পরিবারের (Oleaceae) Jasmineae হিসেবে বিন্যস্ত হয়। "Jasminum" কে পাঁচটি সেকশনে ভাগ করা হয়—"Alternifolia", "Jasminum", "Primulina", "Trifoliolata", এবং "Unifoliolata".
প্রজাতি অন্তর্ভুক্ত:
জুঁই ফুলের জন্যই এ গাছের চাষ করা হয়। এটি বাগানে সৌন্দর্য বর্ধনে ও সুগন্ধের জন্য গৃহস্থালী উদ্ভিদ হিসেবে চাষ করা হয়। দক্ষিণ এবং দক্ষিণ-পূর্ব এশিয়ার নারীরা একে চুলে বাঁধে।
জুঁই চা বানানো হয় চীন এ,যেখানে একে বলা হয় জুঁই ফুলের চা(茉莉花茶; pinyin: mò lì huā chá). "Jasminum sambac" ফুলও জুঁই চা বানাতে ব্যবহৃত হয়, প্রায়ই যা সবুজ চা অথবা সাদা চাএর মূলে থাকে, কিন্তু কখনও ওলোঙ ভিত্তি ব্যবহৃত হয়।ওকিনায়া, জাপান এ, জুঁই চা "সানপিন চা" (さんぴん茶) হিসেবে পরিচিত।
তামিলনাড়ুর মাদুরাই শহর জুঁই উত্‍পাদনের জন্য বিখ্যাত । অন্ধ্র প্রদেশ, কর্ণাটক, কেরালা, মহারাষ্ট্র এবং তামিলনাড়ু সহ ভারতের পশ্চিম এবং দক্ষিণের রাজ্যগুলোতে, জুঁই নিজস্ব ঘরে চাষ করা হয়।এই ফুলগুলো তাদের জীবিকা এবং সজ্জার জন্য চাষ করা হয়। সুগন্ধি ইন্ডাস্ট্রির ইন্ডাস্ট্রিয়াল এবং বাণিজ্যিক ব্যবহারের উদ্দেশ্যেও জুঁই চাষ করা হয়। এটি বিয়ে এবং ধর্মীয় উত্‍সবে বেশি ব্যবহৃত হয়ে থাকে। জগন্নাথ এর চন্দনযাত্রায়, জুঁইফুল এবং চন্দনকাঠে সুবাসিত পানি দ্বারা দেবীকে স্নান করানো হয়।
তিউনিসিয়ার প্রেসিডেন্সিতে পরিবর্তন এবং ২০১১ এর তিউনিশীয় বিদ্রোহ উভয়কেই ফুলের প্রেক্ষীতে "জুঁই বিদ্রোহ" বলা হয়।
সিরিয়ায়, জুঁই হল দামেস্ক এর প্রতীকীয় ফুল, যাকে বলা হয় জুঁইয়ের শহর. থাইল্যান্ড এ, জুঁই ফুল মাতৃত্বের প্রতীক হিসেবে ব্যবহৃত হয়।.
"জেসমিন" বিভিন্ন দেশে দেওয়া একটি নারীনামও বটে।
কিছু দেশ ও রাজ্য জুঁই সম্মান করে জাতীয় প্রতীক হিসেবে।সেগুলো নিম্নরূপ:
এটি ইংরেজি জেসমিন(Jasmine) এর জন্য প্রযোজ্য।বাংলা জুঁইয়ের জন্য প্রযোজ্য নয়।
১৭৬১ মাইলস্টোন

১৭৬১ মাইলস্টোন (; বাংলা অর্থ "১৭৬১ মাইলফলক") হল উনসকেট, রোডে দ্বীপের ৬৪০ সাউথ মেইন স্ট্রীটে অবস্থিত একটি মাইলফলক। এই ফলকটি মূলত গ্রেট রোড এবং বোস্টন, ম্যাসাচুসেটসের পূর্ব-পশ্চিম রুট ধরে কানেকটিকাটগামী ঔপনিবেশিক ইতিহাসমণ্ডিত রাস্তার মিলনস্থলকে স্মরণ করে। একটি বিদ্যুচ্চালিত রাস্তার (ট্রামের ন্যায়) কাজ চলাকালে এই ফলকটি পুনরায় আবিষ্কৃত হয়। ১৮৯৮ সালে ডটারস অব দ্য আমেরিকান রেভোল্যুশন সংস্থার আঞ্চলিক চাপ্টার ফলকটিকে এর প্রকৃত অবস্থানে বসায়। সাউথ মেইন স্ট্রীট ও স্মিথফিল্ড রাস্তার কোণায় এ ফলকটি গ্রথিত আছে। ২৪শে নভেম্বর, ১৯৮২ সালে এই ফলকটিকে ঐতিহাসিক স্থানসমূহের জাতীয় নিবন্ধনে অন্তর্ভুক্ত করা হয়। ঔপনিবেশিক কালের হাইওয়ে চিহ্নিতকারী হিসেবে এ ফলকটি ঐতিহাসিকভাবেই গুরুত্বপূর্ণ।
১৭৬১ মাইলস্টোন একটি ঐতিহাসিক ফলক, যা ঔপনিবেশিক হাইওয়ের মিলনস্থলকে স্মরণ করে। ১৭৬১ সালে এই ফলকটি প্রভিডেন্স, রোডে দ্বীপ থেকে মেন্ডন, ম্যাসাচুসেটসগামী গ্রেট রোডের এবং বোস্টন, ম্যাসাচুসেটস থেকে কানেকটিগামী পূর্ব-পশ্চিম রাস্তাদ্বয়ের সংযোগস্থলে স্থাপন করা হয়। বর্তমানে, এটি সাউথ মেইন স্ট্রীট এবং স্মিথফিল্ড রোডের (পূর্বের গ্রেট রোড) সংযোগস্থলের নিকটে, উনসকেটের বিচারক কর্তৃক ধার্যকৃত স্থান, প্লট ৪-সি, লট ৬৯-এ অবস্থানরত আছে।
/ আকারের ফলকটি ঐতিহাসিক স্থানসমূহের জাতীয় নিবন্ধন (এনআরএইচপি) এর বর্ণনায় একে "অদ্ভুত-আকৃতিবিশিষ্ট ধূসর-পাথরের খণ্ড, যা কিছুটা ভাঙা ও ক্ষয়প্রাপ্ত..." হিসেবে উল্লেখ করা হয়। এতে ১৮-শতকের হাতের লেখা এবং লিপির ধরনে এক নাম-না-জানা খোদাইকারী কর্তৃক খোদাই করা আছে- "মাইলস টু [বো]স্টন ১৭৬১", তবে "রোডে আইল্যান্ড: আ গাইড টু দ্য স্মলেস্ট স্টেট" অনুযায়ী, এতে খোদাই করা আছে, "মাইলস টু বোস্টন ৪৭"।
১৮৯৮ সালে, বিদ্যুচ্চালিত রাস্তার (ট্রামের ন্যায়) কাজ চলার সময় এ ফলকটি স্থানচ্যূত হয়ে যায়। তাই পরবর্তীকালে এ ফলকটিকে ডটারস অব দ্য আমেরিকান রেভোল্যুশন সংস্থার উনসকেট চাপ্টার এর বর্তমান স্থানে যুক্ত করে দেয়। এর কিছু সময় পরে, ডটারস অব দ্য আমেরিকান রেভোল্যুশন এ ফলকটির উপর একটি ব্রোঞ্জনির্মিত প্লেক স্থাপন করে, তবে ১৯৮২ সালে জাতীয় নিবন্ধনের জন্য মনোনয়নকালীন এ প্লেকটি অনুপস্থিত ছিল। ফলকটি বর্তমানে রাস্তার সংযোগস্থলে, ৬৪০ সাউথ মেইন স্ট্রীটের ফুটপাতের পাশের দেয়ালের সাথে সংযুক্ত অবস্থায় রাখা আছে। ২০১৩ সালেও ডটারস অব দ্য আমেরিকান রেভোল্যুশন কর্তৃক বসানো প্লেকটি উপস্থিত ছিল।
ঐতিহাসিক স্থানসমূহের জাতীয় নিবন্ধন অনুযায়ী ফলকটি এর প্রকৃত অবস্থানেই রয়েছে এবং এটি ঐতিহাসিকভাবে গুরুত্বপূর্ণ, কারণ, "এই ফলকটিই উনসকেট সম্পত্তির একমাত্র বস্তু যা এখনও বর্তমান আছে এবং যুক্তরাষ্ট্রের স্থলপথ পরিবহনের প্রাথমিক ইতিহাস ও ঐ সময়কে ফুটিয়ে তুলছে, এবং এটি রোডে দ্বীপে আন্তঃঔপনিবেশিক হাইওয়েকে স্মরণকারী টিকে থাকা ফলকসমূহের মধ্যে অন্যতম।" ২৪শে নভেম্বর, ১৯৮২ সালে এ ফলকটিকে ঐতিহাসিক স্থানসমূহের জাতীয় নিবন্ধনে অন্তর্ভুক্ত করা হয়।
আজানগাছী সাহেব

মাওলানা সূফী মুফতী আজানগাছী সাহেব ( উর্দু: "مولانا صوفی مفتی اذانگاچھی"; ইংরেজি: "Maulana Sufi Mufti Azangachhi Shaheb"; হিন্দী: "हज़रत मौलाना सूफी मूफ्ती अज़ानगाछी साहेब"; ১৮২৮/১৮২৯ - ১৯৩২) ছিলেন একজন প্রখ্যাত ভারতীয় সূফী সাধক ও ইসলামী ব্যক্তিত্ব। তিনি 'হাক্কানী আঞ্জুমান' তরিকার প্রচালক।
আজানগাছী সাহেব হাওড়া জেলার আজানগাছী গ্রামে ১৮২৮ /১৮২৯ সালে জন্মগ্রহণ করেন। তার পিতার নাম রকিবউদ্দীন আহমদ ফারুকী। ১৯৩২ সালের ১৯ ডিসেম্বর কলকাতার বাগমারী এলাকায় তিনি মৃত্যুবরণ করেন।
জনক গামাগে

জনক চম্পিকা গামাগে (; জন্ম: ১৭ এপ্রিল, ১৯৬৪) মাতারায় জন্মগ্রহণকারী সাবেক শ্রীলঙ্কান ক্রিকেটার। বর্তমানে তিনি থাইল্যান্ড মহিলা ক্রিকেট দলের প্রধান কোচের দায়িত্ব পালন করছেন। ১৯৯০-এর দশকে শ্রীলঙ্কা ক্রিকেট দলের অন্যতম সদস্য ছিলেন।
১৯৯৫ সালে শ্রীলঙ্কার পক্ষে চারটি একদিনের আন্তর্জাতিকে অংশ নিয়েছিলেন ‘জেসি’ ডাকনামে পরিচিত জনক গামাগে। ঘরোয়া প্রথম-শ্রেণীর ক্রিকেটে রুহুনা, মুরস, কুরুনেগালা, গালে ও কোল্টস দলের প্রতিনিধিত্ব করেন তিনি। দলে তিনি মূলতঃ ডানহাতি ফাস্ট মিডিয়াম বোলিং করতেন। পাশাপাশি ডানহাতে ব্যাটিংয়ে পারদর্শী ছিলেন।
শ্রীলঙ্কা দলের পক্ষে আন্তর্জাতিক ক্রিকেটে অংশ নেয়ার পূর্বে ঘরোয়া ক্রিকেটে চারটি ভিন্ন ক্লাব দলে খেলেন। এছাড়াও, তিনি ১৯৮৭ থেকে ২০০০ সাল পর্যন্ত বাংলাদেশের ঘরোয়া ক্রিকেটে ঢাকা লিগে অংশ নিয়েছিলেন।
৩০ বছর বয়সে ২৯ মার্চ, ১৯৯৫ তারিখে হ্যামিল্টনে স্বাগতিক নিউজিল্যান্ডের বিপক্ষে তার ওডিআই অভিষেক ঘটে। ওডিআই সিরিজে তিনি দুই খেলায় অংশ নেন। এরপর ঐ বছরেই শারজায় অনুষ্ঠিত এশিয়া কাপের দুই খেলায় অংশগ্রহণ করেন। ৯ এপ্রিল ভারতের বিপক্ষে সর্বশেষ ওডিআইয়ে অংশ নিয়েছিলেন। বাংলাদেশের বিপক্ষে তিনি ২/১৭ লাভ করেন যা তার সেরা বোলিং পরিসংখ্যান ছিল।
বাংলাদেশ ও অস্ট্রেলিয়ার ঘরোয়া ক্রিকেটে খেলা চালিয়ে যাবার পর শ্রীলঙ্কার প্রিমিয়ার ডিভিশনে কুরুনেগালা যুব ক্রিকেট ক্লাবে এবং অস্ট্রেলিয়ার মেলবোর্নে নক্সফিল্ড ক্রিকেট ক্লাবের শেষ তিন মৌসুম কোচের দায়িত্ব পালন করেন। তন্মধ্যে, নক্সফিল্ডের পক্ষে খেলোয়াড় কাম কোচ হিসেবে ছিলেন। ২০০৬ সালে ঢাকা প্রিমিয়ার ডিভিশন লিগে মোহামেডানের কোচ ছিলেন। আগস্ট, ২০১৪ সাল থেকে বাংলাদেশের মহিলা ক্রিকেট দলের প্রধান কোচের দায়িত্ব পালন করার জন্য প্রারম্ভিকভাবে বাংলাদেশ ক্রিকেট বোর্ডের সাথে এক বছরের চুক্তিতে আবদ্ধ হন। চুক্তির মেয়াদ শেষ হবার পর মে, ২০১৬ সালে তাকে থাইল্যান্ড দলের প্রধান কোচ হিসেবে নিযুক্ত করা হয়।
আবদুল আজিজ হুতাক

শাহ আবদুল আজিজ হুতাক (মৃত্যু ১৭১৭) () ছিলেন আফগানিস্তানের হুতাক রাজবংশের দ্বিতীয় শাসক। ১৭১৫ খ্রিষ্টাব্দে তার ভাই মীরওয়াইস হুতাক মারা যাওয়ার পর তিনি ক্ষমতা লাভ করেন। তিনি চতুর্থ হুতাক শাসক আশরাফ হুতাকের পিতা। ১৭১৭ খ্রিষ্টাব্দে ভ্রাতুষ্পুত্র মাহমুদ হুতাকের হাতে তিনি নিহত হন।
আবদুল আজিজ হুতাক কান্দাহারের একটি ধনী ও রাজনৈতিক পরিবারে জন্মগ্রহণ করেছিলেন। তিনি ছিলেন সালিম খান ও নাজু তুখির পুত্র। তিনি কারুম খানের নাতি, ইসমাইল খানের প্রপৌত্র এবং প্রাচীন হুতাকি প্রধান মালিকইয়ারের বংশধর ছিলেন। হুতাক বংশ ছিল অন্তর্গত প্রধান পশতুন গোত্র গিলজির শাখা। হাজি আমানউল্লাহ হুতাক তার গ্রন্থে লিখেছেন যে গিলজি গোত্রের আদি নিবাস ঘুর বা গির্জ‌ অঞ্চলে। পরবর্তীতে ভূমি লাভের জন্য তারা আফগানিস্তানের দক্ষিণপূর্বে চলে আসে।
মুঘল ও সাফাভি সাম্রাজের মধ্যে লড়াইয়ের কারণে ১৭০৭ খ্রিষ্টাব্দে কান্দাহারে বিশৃঙ্খল অবস্থা বিরাজ করছিল। প্রভাবশালী উপজাতীয় নেতা মীরওয়াইস খানকে পারস্যদেশীয় প্রশাসক গুরগিন খান বন্দী করে পারস্যের ইসফাহান পাঠিয়ে দেন। পরে মীরওয়াইস খান মুক্তি পান এবং শাহ সুলতান হুসাইনের সাথে নিয়মিতভাবে সাক্ষাতের অনুমতি পান। আস্থাভাজন হওয়ার পর তিনি হজ্জের জন্য মক্কা যাওয়ার অনুমতি প্রার্থনা করেন। পারস্যে অবস্থানকালে তিনি সাফাভি সাম্রাজ্যে সামরিক দুর্বলতাগুলো পর্যবেক্ষণ করেছিলেন।
১৭০৯ খ্রিষ্টাব্দে মীরওয়াইস খান ও আবদুল আজিজ তার দেশবাসীকে সংগঠিত করা শুরু করেন। শহরের পারস্যদেশীয় ঘাঁটির একটি বড় অংশ অভিযানে যাওয়ার পর মীরওয়াইস ও আবদুল আজিজের অনুসারীরা ঘাঁটির উপর হামলা চালায়। এতে গুরগিন খানসহ প্রতিপক্ষের অধিকাংশ নিহত হন।
সাফাভি শাসনের সময় পশতুনদেরকে শিয়া মতবাদ গ্রহণে বাধ্য করা হত। গুরগিন খান ও তার বাহিনীর পরাজয়ের পর হুতাক গোত্র শহর ও প্রদেশের নিয়ন্ত্রণ লাভ করে। এরপর অঞ্চল পুনরুদ্ধারের জন্য পাঠানো একটি বৃহদাকার বাহিনীকে হুতাকরা পরাজিত করে।
আবদুল আজিজ হুতাক পারস্যের সাথে একটি শান্তিচুক্তি করতে চেয়েছিলেন। কিন্তু তার দেশবাসী এতে আপত্তি জানায়। ফলশ্রুতিতে ১৭১৭ খ্রিষ্টাব্দে মীরওয়াইস খানের পুত্র মাহমুদ হুতাক তাকে হত্যা করেন। এরপর মাহমুদ হুতাক নতুন শাসক হন।
আফগানিস্তানের কান্দাহারের কুকরান অংশে তার ভাইয়ের সমাধির পাশে আবদুল আজিজ হুতাককে দাফন করা হয়েছে।
ডি. কে. জি. এস. ইউনাইটেড কলেজ

ডি. কে. জি. এস. ইউনাইটেড কলেজ, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি স্নাতক পর্যায়ের বেসরকারি কলেজ। এটি ২০০৪ সালে প্রতিষ্ঠিত হয়। ডি. কে. জি. এস. ইউনাইটেড কলেজটি জাতীয় বিশ্ববিদ্যালয়ের অধিভূক্ত একটি শিক্ষাপ্রতিষ্ঠান।
ডি. কে. জি. এস. ইউনাইটেড কলেজটি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ২০০৪ সালে প্রতিষ্ঠা লাভ করে।
কলেজটি ময়মনসিংহ জেলার সদর উপজেলার দাপুনিয়া এলাকায় অবস্থিত। কলেজে সকল ধর্মের বালক বালিকাদের অধ্যয়নের সুয়োগ রয়েছে। কলেজটি তিনটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ এবং পাশেই রয়েছে দাপুনিয়া ইউনিয়ন কার্যালয়। বর্তমানে কলেজটিতে বিজ্ঞান ও মানবিক বিভাগ চালু আছে।
ডি. কে. জি. এস. আইমুন্নেছা বালিকা উচ্চ বিদ্যালয়

ডি. কে. জি. এস. আইমুন্নেছা বালিকা উচ্চ বিদ্যালয়, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৮৭ সালে প্রতিষ্ঠিত হয়। ডি. কে. জি. এস. আইমুন্নেছা বালিকা উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ঢাকা-এর অধিভূক্ত একটি শিক্ষাপ্রতিষ্ঠান।
ডি. কে. জি. এস. আইমুন্নেছা বালিকা উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯৮৭ সালে প্রতিষ্ঠা লাভ করে।
বিদ্যালয়টি ময়মনসিংহ জেলার সদর উপজেলার দাপুনিয়া এলাকায় অবস্থিত। কলেজে সকল ধর্মের বালক বালিকাদের অধ্যয়নের সুয়োগ রয়েছে। কলেজটি তিনটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ এবং পাশেই রয়েছে দাপুনিয়া ইউনিয়ন কার্যালয়। বর্তমানে বিদ্যালয়টিতে মানবিক বিভাগ চালু আছে।
দাপুনিয়া কাওয়ালটি ইসলামিয়া উচ্চ বিদ্যালয়

দাপুনিয়া কাওয়ালটি ইসলামিয়া উচ্চ বিদ্যালয়, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৪৪ সালে প্রতিষ্ঠিত হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ময়মনসিংহের অধিভূক্ত একটি শিক্ষাপ্রতিষ্ঠান।
দাপুনিয়া কাওয়ালটি ইসলামিয়া উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯৪৪ সালে প্রতিষ্ঠা লাভ করে।
বিদ্যালয়টি ময়মনসিংহ জেলার সদর উপজেলার দাপুনিয়া এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি প্রশস্ত খেলার মাঠ এবং পাশেই রয়েছে ডি. কে. সরকারি প্রাথমিক বিদ্যালয়। বর্তমানে বিদ্যালয়টিতে মানবিক, বিজ্ঞান ও বাণিজ্য বিভাগ চালু আছে। বিদ্যালয়ের পরিচালনা পর্ষদের সভাপতি মো: রফিক উদ্দিন রুবেল সাহেবের আগ্রহে মাননীয় ধর্ম মন্ত্রী আলহাজ্ব অধ্যক্ষ মতিউর রহমান সাহেবের সার্বিক সহযোগীতায় বিদ্যালয়টিতে জে এস সি ও এস এস সি পরীক্ষা কেন্দ্র চালু হয়েছে।
সোহাগী ইউনিয়ন উচ্চ মাধ্যমিক বিদ্যালয়

সোহাগী ইউনিয়ন উচ্চ মাধ্যমিক বিদ্যালয় হচ্ছে বাংলাদেশের ঈশ্বরগঞ্জ উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রায় ৩ একর জমির উপর অবস্থিত। ১৯৫৫ সালে বিদ্যালয়টি প্রতিষ্ঠা করা হয়।
সোহাগী ইউনিয়ন উচ্চ বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের উদ্যাগে ১৯৫৫ সালে প্রতিষ্ঠা লাভ করে।
ছাত্রছাত্রীদের কোলাহলে প্রায় ৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ৩টি ভবন।
স্কুলে মোট শিক্ষক আছেন ৩৫ জন এবং মোট শিক্ষার্থী ১৫০০ জন।
ময়মনসিংহের শিক্ষাপ্রতিষ্ঠানের তালিকা

ময়মনসিংহ শহরের বিভিন্ন শিক্ষাপ্রতিষ্ঠানসমূহের একটি তালিকা দেয়া হল। জনসংখ্যা বৃদ্ধির সাথে সাথে এই শহরে শিক্ষাপ্রতিষ্ঠানের সংখ্যাও বাড়ছে।
পল্লী-সমাজ

পল্লী-সমাজ (প্রকাশকাল: জানুয়ারি, ১৯১৬) শরৎচন্দ্র চট্টোপাধ্যায় রচিত উপন্যাস। এই উপন্যাসে মোট উনিশটি পরিচ্ছেদ রয়েছে।
পল্লী-সমাজ উপন্যাসটির প্রথম নয়টি পরিচ্ছেদ ১৩২২ বঙ্গাব্দের আশ্বিন, অগ্রহায়ণ ও পৌষ সংখ্যায় ভারতবর্ষ মাসিক পত্রিকায় প্রকাশিত হয়। এই নয়টি পরিচ্ছেদে উপন্যাসটি শেষ করার কথা ভাবলেও শরৎচন্দ্র চট্টোপাধ্যায় পরে আরো দশটি পরিচ্ছেদ রচনা করেন, যা এক সঙ্গে ১৩২৩ বঙ্গাব্দের পৌষ সংখ্যায় ভারতবর্ষ মাসিক পত্রিকায় প্রকাশিত হয়। ১৯১৬ খ্রিষ্টাব্দের ভারতবর্ষ পত্রিকার মালিক গুরুদাস চট্টোপাধ্যায় অ্যান্ড সন্স এই উনিশটি পরিচ্ছেদ পুস্তকাকারে প্রকাশ করেন।
দাপুনিয়া ইউনিয়ন, ময়মনসিংহ সদর

দাপুনিয়া ইউনিয়ন বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলার অন্তর্গত একটি ইউনিয়ন। ইউনিয়নটি সুতিয়া নদীর পাড়ে অবস্থিত।
"১৯৯৪ সালে আইন শৃঙ্খলা রক্ষাকারী বাহীনির উপস্থিতি ছাড়াই সারা বিশ্বে সর্বপ্রথম ছবি সহ ভোটার তালিকায় ভোট গ্রহণ হওয়ায়, একটি মডেল নির্বাচন হিসাবে সারা পৃথিবীর বুকে স্থান দখল করে নিয়েছে ‘‘দাপুনিয়া’’ মডেল ইউনিয়নটি।"
দাপুনিয়া ইউনিয়নের আয়তন ২৯.৪১ বর্গকিলোমিটার। এখানে গ্রামের সংখ্যা ২১ টি, মৌজার সংখ্যা ১২ টি, এবং হাট/বাজার সংখ্যা ০৫ টি। এই ইউনিয়নের গ্রামগুলোর নাম হচ্ছে আজমতপুর, বাদেকল্পা, বারুরী, দাপুনিয়া, গোষ্টা, টানকাতলাসেন, নামাকাতলাসেন, হারটি, পাচঁকাহনিয়া, ফুলবাড়ীয়া, শস্যমালা, কাওয়ালটি ও তালমা।
দাপুনিয়া ইউনিয়নের উত্তরে খাগডহর ও আকুয়া ইউনিয়ন, পূর্বে মুক্তাগাছা উপজেলা, পশ্চিমে ঘাগড়া ইউনিয়ন এবং দক্ষিণে ফুলবাড়িয়া উপজেলা অবস্থিত।
বাংলাদেশের ১৯৯১ সনের আদমশুমারি অনুসারে দাপুনিয়া ইউনিয়নের জনসংখ্যা ৩৮,৫১৫ জন। ২০১১ সালের আদম শুমারি অনুযায়ী জনসংখ্যা ৪১৮৭২ জন (প্রায়)। দাপুনিয়া ইউনিয়নের সাক্ষরতার হার হচ্ছে ৪২.২৫% (পুরুষু ৪৪.৬৬ ও মহিলা - ৩৯.৮৩)। বাংলাদেশের সাক্ষরতার হার ৩২.৪%।
শিক্ষার প্রতিষ্ঠানের মধ্যে কলেজঃ ৪টি, উচ্চ বিদ্যালয়ঃ ০৪টি, নিম্ন মাধ্যমিক বিদ্যালয়ঃ ০১টি, মাদ্রাসা- ০২ টি, মসজিদ আছে ০৩ টি সরকারী প্রাথমিক বিদ্যালয় ১২টি এবং বে-সরকারী রেজিঃ প্রাঃ বিদ্যালয় আছে ০১টি।
১৮৯০ সালে প্রতিষ্ঠিত কাতলাসেন কাদেরিয়া কামিল মাদ্রাসা এই অঞ্চলের অন্যতম শিক্ষা প্রতিষ্ঠান। 
আশেপাশে প্রচুর জলাশয় এবং উর্বর মাটির এলাকা বলে পরিচিত হওয়ায় ইউনিয়নের জনগণের একটি বড় অংশ কৃষিকাজের সাথে জড়িত। ধান ছাড়াও পাট, গম, সরিষা, কালাই ও বিভিন্ন ধরনের সবজি এখানকার প্রধান কৃষিজ পণ্য তবে আজকাল এই অঞ্চলে মুরগীর খামার, মৎস্য খামার, গবাদিপশু পালন ইত্যাদির অধিক্য লক্ষ্যণীয়। এসব উৎপাদিত পণ্য ক্রয় করতে দেশের বিভিন্ন অঞ্চল হতে ক্রেতাদের আগমন লক্ষ্য করা যায়।
১। জনাব, মোঃ আব্দুর রউফ  (সাবেক প্রধান বিচারপতি ও প্রধান নির্বাচন কমিশনার।)
২। জনাব, মোঃ নূরুল ইসলাম  (সাবেক কমোডর, বাংলাদেশ নৌবাহিনী।)
৩। জনাব, মোঃ শহিদুল ইসলাম (অবঃ প্রাঃ বিগ্রিডিয়ার জেনারেল বাংলাদেশ সেনাবাহিনী।)
দাপুনিয়া ইউনিয়নে দুইটি নদী রয়েছে। সেগুলো হচ্ছে সুতিয়া নদী এবং বাড়েরা নদী।
খাল-৪টা
           ১। গোষ্টা খাল পাড়
           ২। কচ্চা বিলের খাল।
           ৩। আন্ধা বিলের খাল
           ৪। ভেকিবিলের খাল
• ১৮৯০ সালে প্রতিষ্ঠিত কাতলাসেন কাদেরিয়া কামিল মাদ্রাসা
• ভেকি বিল
• সুতিয়া নদী
• শতবর্ষী বটগাছ (৮১ নং সরকারি প্রাথমিক বিদ্যালয় প্রাঙ্গণে)
মিরাকল সাইন্স অ্যান্ড ফ্যান্টাসি ষ্টোরিস

মিরাকল সাইন্স এন্ড ফ্যান্টাসি ষ্টোরিস  একটি পাল্প-কল্পবিজ্ঞান পত্রিকা যা ১৯৩১ সালের মধ্যে দুটি সংখ্যায় প্রকাশিত হয়েছিল। এর কাহিনী গুলো উল্ল্যেখযোগ্য নয়, কিন্তু শিল্পী ইলিয়ট ডল্ড এর প্রচ্ছদ ও আর্টওয়ার্ক ছিল অসাধারন, যা পত্রিকাটিকে সংগ্রাহকদের আকাঙ্খিত করে তোলে। ডল্ড অসুস্থ হয়ে পড়লে পত্রিকাটির প্রকাশনা বন্ধ হয়ে যায় কারণ তিনি ছিলেন পত্রিকাটির সম্পাদক ও শিল্পী।
১৯৩১ সালে হ্যারল্ড হারসে, যিনি প্রায় দশ বছর যাবত পাল্প ম্যাগাজিন নিয়ে কাজ করছিলেন, তিনি একটি নতুন কল্পবিজ্ঞান ও ফ্যান্টাসি পত্রিকা বের করার সিদ্ধান্ত নেন। হারসে ১৯১৯ সালে প্রকাশিত "দ্য থ্রিল ম্যাগাজিন" পত্রিকার ১৬ টি সংখ্যার প্রথম অর্ধেক সম্পাদনা করেছিলেন। এবং তিনি "ক্লেটন ম্যাগাজিনে" ও কাজ করেছিলেন। তখন ১৯২৮ সালে তিনি  উইলিয়াম ক্লেটন এর কাছে একটি কল্পবিজ্ঞান পত্রিকা প্রকাশের প্রস্তাব দেন।  ক্লেটন প্রস্তাবটি নাকচ করে দেন কিন্ত পরবর্তী বছর মন পরিবর্তন করে হ্যারি বেটস এর সম্পাদনায় "অ্যাস্টোন্ডিং ষ্টোরিস অব সুপার সাইন্স" প্রকাশ করেন। হারসে, ক্লেটন ছেড়ে নিজে প্রকাশনা প্রতিষ্ঠান শুরু করলে,আগের আইডিয়ায় ফিরে আসেন, সম্ভবত ইলিয়ট ডল্ড, যিনি "অ্যাস্টোন্ডিং" এর ছবি আঁকতেন, তার উৎসাহে তিনি অনুপ্রাণিত হন।
হারসে ১৯৩১ সালে ডল্ডকে সম্পাদক করে "মিরাকল" "সাইন্স এন্ড ফ্যান্টাসি ষ্টোরিস" পত্রিকাটি বের করেন। ডল্ড প্রথম সংখ্যার প্রচ্ছদ তৈরি করেন। ডল্ড এর ভাই, ডগলাস ডল্ড ও পত্রিকাটিতে কাজ করতেন; কিছু সূত্র ডগলাস কে সম্পাদনার কৃতিত্ব প্রদান করলেও সাইফাই গবেষক হাওয়ারড ডেভর  এটাকে হারসের জীবনীর ভুল ব্যাখা মনে করেন। শুধু একটি ইস্যুই সামনে আনেন: ইলিয়ট ডল্ড অসুস্থ হয়ে পড়লে পত্রিকাটিতে কাজ করতে অসমর্থ হন। "মিরাকলে" ভিক্টর রুশো এবং জন মিলার গ্রেগরির গল্প প্রকাশিত হয়েছিল। " " প্রথম সংখ্যার মূল কাহিনীর কৃতিত্ব ডগলাস ডল্ডকে  দেয়া হয় এবং দ্বিতীয় সংখ্যার মূল কাহিনীর জন্য ইলিয়টকে। কিন্তু কল্পবিজ্ঞান গবেষক রিচারড ব্লেয়ার মনে করেন দুটি কাহিনীই দুই ভাইয়ের সহযোগিতার ফসল। কাহিনি গুলোর মান ছিল খুবই খারাপ, কিন্তু উভয় সংখ্যাতেই ইলিয়ট ডল্ড এর আর্টওয়ার্ক ছিল উঁচু মানের, এবং এই কারণেই পত্রিকাটি আজো সংগ্রাহকদের আকাঙ্খিত বস্তুতে পরিনত হয়েছে। 
দুটি সংখ্যারই সম্পাদক ছিলেন ইলিয়ট ডল্ড; প্রকাশক ছিল স্প্রিংফিল্ড, ম্যাসাচুসেটস এর গুড ষ্টোরি ম্যাগাজিন কোঃ। দুটি সংখ্যার তারিখ ছিল যথাক্রমে এপ্রিল-মে এবং জুন-জুলাই ১৯৩১ ; প্রতিটিই ছিল পাল্প ফরম্যাটে, ২০ সেন্ট মূল্য মানের এবং ১৪৪ পাতার।
সঞ্জীবচন্দ্র চট্টোপাধ্যায়

সঞ্জীবচন্দ্র চট্টোপাধ্যায় (১৮৩৪ – ৮ এপ্রিল ১৮৮৯) একজন বাঙালি লেখক ছিলেন। সাহিত্যসম্রাট বঙ্কিমচন্দ্র চট্টোপাধ্যায় তার ছোট ভাই।
সঞ্জীবচন্দ্র চট্টোপাধ্যায় ১৮৩৪ খ্রিষ্টাব্দে ব্রিটিশ ভারতের বেঙ্গল প্রেসিডেন্সির অন্তর্গত উত্তর চব্বিশ পরগণা জেলার নৈহাটি শহরের নিকটস্থ কাঁটালপাড়া গ্রামে এক ব্রাহ্মণ পরিবারে জন্মগ্রহণ করেন। পিতা ডেপুটি কালেক্টর যাদবচন্দ্র চট্টোপাধ্যায়ের দ্বিতীয় পুত্র ছিলেন সঞ্জীবচন্দ্র।
শৈশবে গ্রাম্য পাঠশালায় শিক্ষালাভ করে সঞ্জীবচন্দ্র মেদিনীপুরে স্কুলে ভর্তি হন। পিতার কর্মসূত্রের বদলির কারণে সঞ্জীবচন্দ্রকে দুই বার হুগলী কলেজ ও মেদিনীপুরের স্কুলে ভর্তি হতে হয়। এরপর তিনি ব্যারাকপুরের সরকারী জেলা কলেজে জুনিয়ার স্কলারশিপ পরীক্ষা দেওয়ার জন্য ভর্তি হলেন, কিন্তু অসুস্থতার জন্য পরীক্ষায় বসতে অক্ষম হলে কলেজ ত্যাগ করেন।
কলেজ ত্যাগ করার পর যাদবচন্দ্র বর্ধমান কমিশনারের অফিসে অল্প-মাইনের কেরানির চাকরির ব্যবস্থা করে দেন। এরপর তিনি চাকরি ছেড়ে অনুজ বঙ্কিমচন্দ্র চট্টোপাধ্যায়ের পরামর্শে প্রেসিডেন্সি কলেজে আইন বিভাগে ভর্তি হন, কিন্তু পরীক্ষায় অনুত্তীর্ণ হন। কিছুদিন পরে যাদবচন্দ্র মাসে তার জন্য আড়াইশো টাকা মাইনের হুগলী জেলার আয়কর বিভাগের পর্যবেক্ষকের চাকরির ব্যবস্থা করে দেন, কিন্তু কয়েক বছর পর পদটি বিলুপ্ত হয়ে যায়। ১৮৬৪ খ্রিষ্টাব্দে সঞ্জীবচন্দ্র "" নামক একটি ইংরেজি প্রবন্ধ রচনা করেন। বইটি ইংরেজ শাসকমহলে এতটাই প্রভাব বিস্তার করল যে, সঞ্জীবচন্দ্রকে কৃষ্ণনগরের ডেপুটি ম্যাজিস্ট্রেটের পদ দেওয়া হল। এরপর তিনি পালামৌ, যশোর, আলিপুর হয়ে পাবনায় বদলি হন। সেখানে পরীক্ষায় উত্তীর্ণ না হওয়ার কারণে তাঁর ডেপুটি ম্যাজিস্ট্রেটের চাকরি যায়। কিন্তু সরকার তাঁকে স্পেশাল সাব রেজিস্ট্রারের পদে নিযুক্ত করলে বারাসত, হুগলী, বর্ধমান ও যশোরে তাঁর বদলি হয়। যশোরের ম্যাজিস্ট্রেট বার্টনের সঙ্গে মনোমালিন্যের কারণে সঞ্জীবচন্দ্র চাকরিতে ইস্তফা দেন।
১৮৭৫ খ্রিষ্টাব্দে তার প্রথম বাংলা প্রবন্ধ যাত্রা প্রকাশিত হয়। ভ্রমর নামক মাসিক পত্রিকায় রামেশ্বরের অদৃষ্ট নামক তার প্রথম গল্প প্রকাশিত হয়, যা ১৮৭৭ খ্রিষ্টাব্দে গ্ৰন্থাকারে প্রকাশিত হয়। ১৮৭৭ খ্রিষ্টাব্দে তাঁর প্রথম উপন্যাস কণ্ঠমালা গ্রন্থাকারে প্রকাশিত হয়। ১৮৮৩ খ্রিষ্টাব্দে জালপ্রতাপ চাঁদ ও ১৮৮৫ খ্রিষ্টাব্দে মাধবীলতা নামক উপন্যাস পুস্তকাকারে প্রকাশিত হয়। ১২৮১ বঙ্গাব্দে ভ্রমর নামক মাসিক পত্রিকার জ্যৈষ্ঠ সংখ্যায় প্রকাশিত দামিনী নামক গল্পটি তাঁর মৃত্যুর পর প্রকাশিত হয়। ১২৮৭ বঙ্গাব্দ থেকে ১২৮৯ বঙ্গাব্দের মধ্যে ছয়টি পর্বে বঙ্গদর্শন পত্রিকায় তাঁর ভ্রমণকাহিনী পালামৌ প্রকাশিত হয়।
চোখের তারা তুই

চোখের তারা তুই হল স্টার জলসার একটি ধারাবাহিক।
এই সিরিয়ালে দেখা যায় অভিনেতা আয়ূসের প্রেমে পড়ে সাধারণ পরিবারের মেয়ে তুতুল। কিন্তু আয়ূসের সাথে বিয়ে হওয়ার কথা মধুশ্রীর। পরবর্তীতে আয়ূস তুতুলকে বিয়ে করে। কিন্তু আয়ূসের পরিবারের অনেকে বিয়ে টা মেনে নিতে পারে নি। এভাবে ঘটনা এগিয়ে যায়।
আয়ুশ-জয় কুমার মুখার্জী
তুতুল- ঋতাভরী চক্রবর্তী/ ইপ্সিতা মুখার্জি
মধুশ্রী- পিয়া পাল/ সুদীপ্তা ব্যানার্জী
যুবরাজ-অভিষেক চট্টোপাধ্যায়
আয়ুশ এর মা - কমলিকা ব্যানার্জী / বিদীপ্তা চক্রবর্তী
ইচ্ছে নদী

ইচ্ছেনদী হল স্টার জলসার একটি অন্যতম জনপ্রিয় সিরিয়াল । এটি একটি ত্রিকোণ প্রেমের গল্প। এই সিরিয়ালটি চলাকালে বিক্রম চট্টোপাধ্যায় কলকাতায় এক গাড়ি দুর্ঘটনায় মারাত্মক আহত হন। গাড়িতে তার সঙ্গে ছিলেন বন্ধু ও জনপ্রিয় মডেল সোনিকা সিংহ চৌহান। ঘটনাস্থলেই মারা যান তিনি। অনিচ্ছাকৃত মৃত্যু ঘটানোর অভিযোগে তাকে গ্রেপ্তার করে পুলিশ। এরপর হঠাৎ করেই ‘ইচ্ছে নদী’ শেষ করে দেয় স্টার জলসা কর্তৃপক্ষ।
এই গল্পে দেখা যায়, মেঘলা ও তিতি দুই বোন। বড় বোন তিতি যা চায়, ছোট বোন মেঘলাও তা চায়। একবার অনুরাগ আসে তাদের এলাকায়। তখন সে মেঘলার গান শুনে মুগ্ধ হয়, কিন্তু তিতি তাকে ভালোবেসে ফেলে। পরে অনুরাগের সঙ্গে মেঘলার বিয়ে হয়। অনুরাগের পরিবারের সদস্যরা তাদের বিয়ে মেনে নেয়।
গ্রানাদা ফুটবল ক্লাব

গ্রানাদা ক্লাব দে ফুটবল (; সাধারণত গ্রানাদা সিএফ, অথবা শুধুমাত্র গ্রানাদা নামে পরিচিত) হচ্ছে গ্রানাদা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯৩১ সালের ১৪ই এপ্রিল তারিখে প্রতিষ্ঠিত হয়েছে। গ্রানাদা সিএফ তাদের সকল হোম ম্যাচ গ্রানাদাের নুয়েবো লস কারমেনেসে খেলে থাকে; যার ধারণক্ষমতা হচ্ছে ১৯,৩৩৬। বর্তমানে এই ক্লাবের ম্যানেজারের দায়িত্ব পালন করছেন আলেক্সান্দের মেদিনা এবং সভাপতির দায়িত্ব পালন করছেন চীনা ব্যবসায়ী জিয়াং লিঝাং। বর্তমানে স্পেনীয় রক্ষণভাগের খেলোয়াড় বিক্তর দাবিদ দিয়াস মিগেল এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, গ্রানাদা সিএফ এপর্যন্ত ৯টি শিরোপা জয়লাভ করেছে; যার মধ্যে ৩টি সেহুন্দা ডিভিশন শিরোপা, ৩টি সেহুন্দা ডিভিশন বি এবং ৩টি তেরসেরা ডিভিশন শিরোপা রয়েছে।
মাহমুদ হুতাক

শাহ মাহমুদ হুতাক, (পশতু, দারি, উর্দু, আরবি: ) (শাহ মাহমুদ গিলজি নামেও পরিচিত) () (১৬৯৭? — ২২ এপ্রিল ১৭২৫) ছিলেন আফগানিস্তানের হুতাক রাজবংশের শাসক। পতনশীল সাফাভি রাজবংশকে তিনি স্বল্প সময়ের জন্য উৎখাত করতে সক্ষম হন এবং ১৭২২ থেকে ১৭২৫ খ্রিষ্টাব্দে মৃত্যুর আগ পর্যন্ত তিনি পারস্যের বাদশাহ ছিলেন।
মাহমুদ হুতাক ছিলেন মীরওয়াইস হুতাকের জ্যেষ্ঠ পুত্র। মীরওয়াইস হুতাক কান্দাহার অঞ্চলকে পারস্যের হাত থেকে মুক্ত করেছিলেন। ১৭১৫ খ্রিষ্টাব্দে মীরওয়াইস হুতাক মারা যাওয়ার পর তার ভাই আবদুল আজিজ হুতাক ক্ষমতালাভ করেন। কিন্তু গিলজি আফগানদের চাপে মাহমুদ নিজে ক্ষমতা গ্রহণ করেন এবং তার চাচা আবদুল আজিজ হুতাককে হত্যা করা হয়।
১৭২০ খ্রিষ্টাব্দে মাহমুদ ও গিলজিরা প্রতিপক্ষ দুররানি গোত্রকে পরাজিত করে। মাহমুদ হুতাক পারস্যের বিরুদ্ধে অভিযান পরিচালনা করেছিলেন। ১৭১৯ ও ১৭২১ খ্রিষ্টাব্দ উভয় বছর তিনি কিরমান অভিযান করেছিলেন। এতে ব্যর্থ হয়ে ইয়াজদের উপর আরেকটি অবরোধ আরোপ করেন। ১৭২২ খ্রিষ্টাব্দের প্রথমদিকে মাহমুদ শাহর রাজধানী ইসফাহানের দিকে মনোনিবেশ করেন। গুলনাবাদের যুদ্ধে পারস্যকে পরাজিত করা হয়। শাহকে পিছু হটে পুনরায় সেনা সংগ্রহ করার পরামর্শ দেয়া হলেও তিনি শহরে অবস্থান করার সিদ্ধাত নেন। ইসফাহানের অবরোধ ১৭২২ খ্রিষ্টাব্দের মার্চ থেকে অক্টোবর পর্যন্ত স্থায়ী ছিল। গোলন্দাজ বাহিনী না থাকায় তিনি অবরোধ আরোপ করে পার্সিয়ানদের আত্মসমর্পণে বাধ্য করার পরিকল্পনা করেছিলেন। শেষপর্যন্ত ইসফাহান আত্মসমর্পণ করে। ২৩ অক্টোবর সুলতান হুসাইন ক্ষমতা ত্যাগ করে মাহমুদ হুতাককে পারস্যের নতুন শাহ মেনে নেন।
শাসনের শুরুর দিকে মাহমুদ বদান্যতা দেখিয়েছেন। তিনি রাজপরিবারের বন্দীদের সাথে উত্তম আচরণ করেছেন এবং রাজধানীর ক্ষুধার্ত বাসিন্দাদের জন্য খাবার সরবরাহ করেছেন। কিন্তু হুসাইনের পুত্র দ্বিতীয় তাহমাস্প নিজেকে শাহ ঘোষণা করার পর মাহমুদ নতুন প্রতিদ্বন্দ্বিতার সম্মুখীন হন। মাহমুদ কাজভিনে তাহমাস্পের ঘাটির দিকে একটি বাহিনী প্রেরণ করেন। তাহমাস্প পালিয়ে যান এবং আফগানরা শহর দখল করে নেয়। ১৭২৩ খ্রিষ্টাব্দের জানুয়ারি মাসে এখানে একটি সফল বিদ্রোহ হয়। এরপর বিদ্রোহের আশঙ্কায় পার্সিয়ান মন্ত্রীসহ অনেককে হত্যা করা হয়। একই সময়ে পার্সিয়ানদের প্রতিদ্বন্দ্বী উসমানীয় ও রুশরা বিশৃঙ্খলার সুযোগে নিজেদের জন্য অঞ্চল দখল করা শুরু করে। ফলে মাহমুদের নিয়ন্ত্রিত অঞ্চল কমে যায়।
পারস্যে শাসন প্রতিষ্ঠায় ব্যর্থ হওয়ার ঘটনা মাহমুদের উপর প্রভাব ফেলেছে। অনেক আফগান তার চাচাত ভাই আশরাফ হুতাককে সমর্থন করার কারণে তার প্রতি তার নিজের লোকের আনুগত্য নিয়ে তিনি চিন্তিত হয়ে পড়েন। ১৭২৫ খ্রিষ্টাব্দের ফেব্রুয়ারিতে সুলতান হুসাইনের এক পুত্র সাফি মীর্জার পলায়নের খবর পাওয়ার পর বাকি সাফাভি রাজপুত্রদেরকে হত্যা করা হয়। তবে সুলতান হুসাইনের ক্ষতি করা হয়নি। হত্যা বন্ধের জন্য চেষ্টা করতে গিয়ে সুলতান হুসাইন আহত হন। তবে একারণে মাহমুদ তার দুই অল্পবয়স্ক সন্তানকে ছেড়ে দেন।
মাহমুদ হুতাক অসুস্থ হয়ে পড়েছিলেন। ১৭২৫ খ্রিষ্টাব্দের ২২ এপ্রিল আফগান অফিসারদের একটি দল তার চাচাত ভাই আশরাফ খানকে কারাগার থেকে মুক্ত করে এবং প্রাসাদ অভ্যুত্থান ঘটায়। ইতিপূর্বে মাহমুদ আশরাফকে বন্দী করেছিলেন। এর ফলে আশরাফ ক্ষমতায় আসেন। এরপর মাহমুদ হুতাক মারা যান। তিনি অসুস্থতার কারণে মারা গিয়ে থাকতে পারেন। সেসময় তাকে হত্যা করা হয়েছে এমন দাবি করা হয়েছিল।
দীর্ঘাপাড় ইউনিয়ন

দীর্ঘাপাড় ইউনিয়ন বাংলাদেশের চট্টগ্রাম জেলার অন্তর্গত সন্দ্বীপ উপজেলার একটি বিলুপ্ত ইউনিয়ন।
চট্টগ্রাম জেলার অন্তর্গত সন্দ্বীপ উপজেলার উত্তরাংশে সন্তোষপুর ইউনিয়নের উত্তর-পশ্চিমাংশ জুড়ে ছিল দীর্ঘাপাড় ইউনিয়নের অবস্থান। এর উত্তর-পশ্চিমে ছিল হুদ্রাখালী ইউনিয়ন ও পশ্চিমে ছিল কাটগড় ইউনিয়ন, যে দুইটি ইউনিয়নও বর্তমানে বিলুপ্ত। এর দক্ষিণে ছিল আমানউল্যা ইউনিয়ন, দক্ষিণ-পূর্বে ছিল সন্তোষপুর ইউনিয়ন এবং পূর্বে সন্দ্বীপ চ্যানেল।
দীর্ঘাপাড় ইউনিয়ন ছিল সন্দ্বীপ উপজেলার আওতাধীন ৫নং ইউনিয়ন পরিষদ। মেঘনা নদীর ভাঙ্গনের ফলে এটি বর্তমানে বিলুপ্ত। তবে নতুন করে চর দেয়ার পর এটি এখন ইউনিয়ন হিসেবে গণ্য হচ্ছে।
শেখ মুজিবুর রহমানের ওপর নির্মিত প্রামাণ্যচিত্রের তালিকা

বঙ্গবন্ধুকে নিয়ে তৈরি প্রামাণ্যচিত্রের তালিকা হিসাবে বাংলাদেশের স্থপতি বঙ্গবন্ধু শেখ মুজিবুর রহমানকে নিয়ে নির্মিত প্রামাণ্যচিত্রসমূহের সংক্ষিপ্ত বিবরণ দেয়া হলো।
মোহনপুর সরকারি উচ্চ বিদ্যালয়

মোহনপুর সরকারি উচ্চ বিদ্যালয় বাংলাদেশের রাজশাহী জেলার মোহনপুর উপজেলার একটি শিক্ষাপ্রতিষ্ঠান। এটি সরকারি ব্যবস্থাপনায় পরিচালিত একটি ঐতিহ্যবাহী বিদ্যালয়।
এই বিদ্যালয়টি রাজশাহী বিভাগের রাজশাহী জেলার মোহনপুর উপজেলায় অবস্থিত।
প্রতিরক্ষা মন্ত্রক (ভারত)

প্রতিরক্ষা মন্ত্রক () ভারতের কেন্দ্রীয় সরকারের একটি অন্যতম প্রধান মন্ত্রক। এর প্রধান কাজ হল রক্ষা ও সুরক্ষা সম্বন্ধী বিষয়ে নীতিনির্ধারণ করা এবং তার কার্যপ্রণালী রক্ষা বিভাগ, রক্ষা সামগ্রী উৎপাদন বিভাগ, রক্ষা অনুসন্ধান ও উন্নয়ন বিভাগ, আর্থিক বিভাগ, ভারতীয় সৈন্য বল, অবসরপ্রাপ্ত সৈনিক কল্যাণ বিভাগ, আন্তর্পরিষেবা সংস্থাগুলিকে তা অবগত করানো। তাছাড়া সরকারে বিভিন্ন নীতিগুলিকেও উক্ত বিভাগগুলিতে কার্যকর করা।
সেনাবাহিনীর সকল বিভাগের ও আন্তর্পরিষেবা সংস্থাগুলির সবরকম দায়িত্ব বহন করে। রক্ষা বাজেট, রক্ষানীতি, স্থাপনাকার্য, সংসদ সম্বন্ধিত বিষয় ও অন্য দেশেরটান সাথে সম্বন্ধ তথা সহযোগ ইত্যাদি ব্যাপারে দায়িত্বভার বহন করা এই বিভাগের কাজ 
এই বিভাগের কাজ হল সুরক্ষা সামগ্রীর প্রয়োজন মেটানো। এবং সুরক্ষা উপকরণের আমদানি বা রপ্তানি করা। আমদানিকৃত উপকরণগুলির স্বদেশীকরণ ইত্যাদি এই বিভাগের কাজ।
এই বিভাগের প্রধান সচিব যিনি রক্ষা মন্ত্রীর উপদেষ্টাও হয়। এই বিভাগের প্রধান কাজ হল সৈনিকদের সাজ সরঞ্জাম, সেনাদ্বারা ব্যবহৃত অস্ত্র উপকরণ ও অস্ত্রের আকার আকৃতি ইত্যাদি সম্বন্ধে গবেষণা ও তার বিকাস করা।
এই বিভাগ অবসরপ্রাপ্ত সৈনিকদের কল্যাণার্থে তাদের জন্যে সৈনিকবৃত্তি নির্ধারণ ও তাদের তা প্রদান করা। তাছাড়া সৈনিকদের আরো অন্য বিভিন্ন কল্যাণকর বিষয়ে কাজ করা।
এই মন্ত্রক সামরিক বাহিনীর জন্য প্রয়োজনীয় অস্র আমদানির ব্যবস্থা করে থাকে। বিশ্বের সর্ববৃহত্‍‌ অস্ত্র আমদানিকারী দেশগুলির মধ্যে শীর্ষে ভারত৷ সারা বিশ্বের মোট অস্ত্রের প্রায় ৯.৫ শতাংশই এখন ভারতের হাতে৷ এমনকী মোট আমদানিকৃত অস্ত্রের ১৩ শতাংশই ভারতের৷
চামেলী (ফুল)

এটি চামেলী ফুল সম্পর্কিত নিবন্ধ। এই নামের অন্যান্য নিবন্ধের জন্য দেখুন চামেলী (দ্ব্যর্থতা নিরসন)
চামেলী ফুল অন্যান্যদের মধ্যে জাতি, স্প্যানিশ জুঁই, রাজকীয় জুঁই, কাতালান জুঁই ইত্যাদি নামে কমবেশ পরিচিত, (উর্দুতে "চাম্বেলী") দক্ষিণ এশিয়া (নেপাল, কাশ্মীর, এবং উত্তুরে পাকিস্তান), আরব উপদ্বীপ (ওমান, সৌদী আরব), উত্তর পূর্ব আফ্রিকা (ইরিত্রিয়া, ইথিওপিয়া, জিবুতি, সোমালিয়া, সুদান), আফ্রিকান বৃহত্‍ হ্রদসমূহ (কেনিয়া, উগান্ডা, রুয়ান্ডা), এবং গ্রীস এবং চীনের সিচুয়াং অঞ্চলের জুঁইয়ের একটি স্থানীয় প্রজাতি।এই প্রজাতিটি প্রসারিতভাবে গায়ানা প্রজাতন্ত্র, মালদ্বীপ, মাউরিটিয়াস, রেউনিওন, জাভা, কুক আইসল্যান্ড, চিয়াপাস, মধ্য আমেরিকা, এবং ওয়েস্ট ইন্ডিজ এর বেশিরভাগ অঞ্চলে চাষ হয়।
এটি একটি পত্রঝরা গুল্ম যা পর্যন্ত লম্বা হয়।অন্যদিকে এর পাতাগুলো লম্বা হয়।ফুলগুলো নগ্নবীজী। ফুলের সুঘ্রাণ অনন্য এবং মিষ্টি।
মিষ্টি সুগন্ধযুক্ত 'গ্র্যান্ডিফ্লোরাম' উদ্ভিদকে পার্সীতে 'ইয়াসমিন’ বলে। এর ল্যাটিন রূপ হল ‘জেসমিনাম’ শব্দ।
দুটি উপপ্রজাতি চিহ্নিত হয়েছে:
চামেলীর তেল জেসমোনেট গাছের হরমোনের গঠনে আবিষ্কারে সহায়তা করেছে.
আশরাফ হুতাক

শাহ আশরাফ হুতাক, (পশতু, দারি, উর্দু, আরবি: ) (শাহ আশরাফ গিলজি নামেও পরিচিত) () (মৃত্যু ১৭৩০ খ্রিষ্টাব্দ) ছিলেন আবদুল আজিজ হুতাকের পুত্র এবং চতুর্থ হুতাক শাসক। সাফাভি সাম্রাজ্যের বিরুদ্ধে লড়াইয়ের সময় তিনি মাহমুদ হুতাকের সেনাপ্রধান ছিলেন। তিনি গুলনাবাদের যুদ্ধে অংশগ্রহণ করেছিলেন। ১৭২৫ খ্রিষ্টাব্দে মাহমুদ হুতাক মারা যাওয়ার পর তিনি ক্ষমতা লাভ করেন।
তার শাসনামলে তুর্কি, রুশ ও পার্সিয়ান বাহিনীর ক্রমবর্ধমান চাপের কারণে হুতাক সাম্রাজ্যের অবনতি ঘটে।
আশরাফ হুতাক রুশ ও তুর্কিদের প্রতিহত করেন। তিনি কিরমানশাহর নিকটে একটি যুদ্ধে উসমানীয়দের পরাজিত করেছিলেন। এরপর দুই পক্ষের মধ্যে শান্তি আলোচনা হয়। আশরাফের প্রতিনিধি দাবি করেন যে আশরাফ হুতাক পূর্বাঞ্চলীয় বিশ্বের খলিফা হবেন এবং উসমানীয় সুলতান পশ্চিমাঞ্চলীয় বিশ্বের খলিফা হবেন। এর ফলে উসমানীয়রা অসন্তুষ্ট হলেও উসমানীয়দের দক্ষ কূটনৈতিকতার কারণে হামাদানে ১৭২৭ খ্রিষ্টাব্দে শেষপর্যন্ত একটি শান্তি চুক্তি স্বাক্ষরিত হয়।
১৭২৯ খ্রিষ্টাব্দের অক্টোবরে দামগানের যুদ্ধে দ্বিতীয় তাহমাস্পের সেনাপতি নাদির শাহ আশরাফ গিলজির বাহিনীকে পরাজিত করেন। ফলে আফগানরা বিতাড়িত হয়ে আফগানিস্তানে পিছু হটে।
পিছু হটার সময় মীর মহব্বত খান বালুচের হাতে আশরাফ খান ধরা পড়েন ও নিহত হন।
আশরাফ হুতাকের মৃত্যুর ফলে পারস্যে হুতাক শাসন সমাপ্ত হয়। তবে আফগানিস্তান হুসাইন হুতাকের অধীনে ছিল। পরে ১৭৩৮ খ্রিষ্টাব্দে নাদির শাহ কান্দাহার জয় করেন।
হুতাক

হুতাক (), বা হুতাকি () হল একটি পশতুন গোত্র।
দীর্ঘদিন পূর্বে হুতাক একটি রাজনৈতিক পরিবার হিসেবে কাজ শুরু করেছিল। এই গোত্রের মধ্যে মীরওয়াইস হুতাক সর্বপ্রথম বাদশাহ হন। তার মৃত্যুর পর অন্য হুতাকরা ক্ষমতা পেয়েছিলেন। তারা হলেন আবদুল আজিজ হুতাক, মাহমুদ হুতাক, আশরাফ হুতাক ও হুসাইন হুতাক।
অনেক হুতাক সদস্য বর্তমানে রাজনীতিতে সক্রিয় রয়েছেন। তবে মীরওয়াইস হুতাকের সরাসরি বংশধর খুব অল্প কয়েকজন পাওয়া যায়। তাদের মধ্যে একজন হলেন বিসমিল্লাহ। তিনি পূর্বে আফগান পুলিশে কাজ করতেন এবং আফগানিস্তানে আমেরিকার আক্রমণের পর চাকরি ছেড়ে দেন। আরও দুইজন বংশধরের কথা জানা যায়। তারা যুক্তরাষ্ট্রে বসবাসরত। আফগান সরকারে কূটনৈতিক হিসেবে দায়িত্বরত আবদুল কিউ. হুতাক মীরওয়াইস হুতাকের বংশধর বলে জানা যায়।
১৫ নং ওয়ার্ড, কলকাতা পৌরসংস্থা

১৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। এই ওয়ার্ডটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে মানিকতলা অঞ্চলের কিয়দংশ নিয়ে গঠিত। ১৫ নং ওয়ার্ড মানিকতলা বিধানসভা কেন্দ্রের অন্তর্গত।
১৫ নং ওয়ার্ডের সীমানা নিম্নরূপ: উত্তর দিকে শ্রীঅরবিন্দ সরণি। পূর্ব দিকে সার্কুলার খাল। দক্ষিণ দিকে বিবেকানন্দ রোড। পশ্চিম দিকে আচার্য প্রফুল্লচন্দ্র রোড।
সাহিত্য গবেষণা সংস্থা বঙ্গীয় সাহিত্য পরিষদ এই ওয়ার্ডে অবস্থিত।
১৬ নং ওয়ার্ড, কলকাতা পৌরসংস্থা

১৬ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। এই ওয়ার্ডটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের মানিকতলা ও গোয়াবাগান অঞ্চলের কিয়দংশ নিয়ে গঠিত। এটি মানিকতলা বিধানসভা কেন্দ্রের অন্তর্গত।
১৬ নং ওয়ার্ডের সীমানা নিম্নরূপ: উত্তর দিকে রাজা রাজকৃষ্ণ রোড। পূর্ব দিকে আচার্য প্রফুল্লচন্দ্র রোড। দক্ষিণ দিকে অভেদানন্দ রোড। পশ্চিম দিকে বিধান সরণি।
বেইলি রোড, পাটনা

বেইলি রোড (Hindi: बेली रोड) হল ভারতের বিহার রাজ্যের রাজধানী পাটনা শহরের একটি রাস্তা ও অঞ্চল। এই রাস্তাটি পাটনা শহরকে দানাপুরের সঙ্গে যুক্ত করেছে। রাস্তাটি আয়কর গোলাম্বার থেকে শুরু হয়ে দানাপুরে শেষ হয়েছে। এটি পাটনার কেন্দ্রস্থলে অবস্থিত। রাস্তাটি পাটনার অন্যতম গুরুত্বপূর্ণ রাস্তা। এই রাস্তার ধারেই পাটনা হাইকোর্ট, পাটনা উইমেন’স কলেজ, পাটনা সচিবালয়, পাটনা পশুশালা, পাটনা বিমানবন্দর ইত্যাদি গুরুত্বপূর্ণ ভবন ও স্থাপনাগুলি অবস্থিত। বেইলি রোডের পোষাকি নাম জওহরলাল নেহেরু মার্গ। বেইলি রোড এলাকাটি পাটনা পুলিশের শাস্ত্রীনগর থানার অন্তর্গত।
ব্রিটিশ রাজত্বকালে পাটনা শিক্ষা ও বাণিজ্যকেন্দ্র হিসেবে এর হৃতগৌরব পুনরুদ্ধার করে। ১৯১২ সালে বেঙ্গল প্রেসিডেন্সি খণ্ডিত হলে পাটনা নবগঠিত বিহার ও উড়িষ্যা প্রদেশের রাজধানী হয়। প্রশাসনিক কাজের সুবিধার জন্য শহরের পরিধি বিস্তারিত করা হয়। এই সময় বাঁকিপুর শহরটি গড়ে ওঠে। বেইলি রোডের নামকরণ করা হয়েছিল নবগঠিত প্রদেশের লেফট্যানেন্ট গভর্নর স্যার স্টুয়ার্ট কোলভিন বেইলির নামানুসারে। এই অঞ্চলটিকে বলা হত নতুন রাজধানী অঞ্চল।
আব্দুস শাকুর (চিত্রশিল্পী)

আব্দুস শাকুর (জন্মঃ ৩১ ডিসেম্বর ১৯৪৭) হলেন বাংলাদেশের একজন স্বনামধন্য চিত্রশিল্পী।
আব্দুস শাকুর ১৯৪৭ সালে বগুড়ায় জন্মগ্রহণ করেন।
তিনি ১৯৬৫ সালে বগুড়া থেকে এসএসসি পাস করেন। এরপর ভর্তি হন ঢাকা আর্ট কলেজে। ১৯৭০ সালে তিনি ইন্সটিটিউট অব ফাইন আর্টস থেকে বি.এফ.এ. ডিগ্রি অর্জন করেন। ১৯৭৮ সালে তিনি ভারত এমএস বিশ্ববিদ্যালয় থেকে ফাইন আর্টসে পোস্ট ডিপ্লোমা করেন।
১৯৭৫ সালে তার প্রথম একক চিত্র প্রদর্শনী হয় রাজশাহীতে।
তিনি তার শিল্পকর্মে ফোক মোটিভ দিয়ে গ্রামবাংলার অনবদ্য জীবনকথা, সংস্কৃতি ও কৃষ্টি ফুটিয়ে তুলেছেন।
মৃণাল হক

মৃণাল হক (৯ সেপ্টেম্বর ১৯৫৮ - ২২ আগস্ট ২০২০) ছিলেন একজন বাংলাদেশী ভাস্কর। তিনি ঢাকার 'রাজসিক বিহার' ও রাজশাহী বিশ্ববিদ্যালয়ের সুবর্ণ জয়ন্তী টাওয়ার ভাস্কর্যের জন্য সর্বাধিক পরিচিত।
মৃণাল হক তৎকালীন পূর্ব পাকিস্তানের রাজশাহীতে জন্ম গ্রহণ করেন। রাজশাহী ক্যাডেট কলেজ ও রাজশাহী কলেজিয়েট স্কুল থেকে শিক্ষা গ্রহণ শেষে ১৯৭৭ সালে ঢাকা বিশ্ববিদ্যালয়ের চারুকলা ইন্সটিটিউটে ভর্তি হন। ১৯৮৪ সালে তিনি মাস্টার্স সম্পন্ন করেন।
১৯৯৫ সালে মৃণাল আমেরিকাতে পাড়ি জমান এবং সেখানে তার প্রথম কাজ শুরু করেন। নিউইয়ার্ক সিটিতে অবস্থিত বাংলাদেশের দূতাবাসে তার প্রথম প্রদর্শনী প্রদর্শিত হয়। তিনি নিউইয়ার্কে এত বেশি কাজ করেন যে, নিউইয়ার্কের সরকারি টিভি চ্যানেলে তার একটি সাক্ষাৎকার ২৬ বার এবং সিএনএন চ্যানেলে ১৮ বার প্রচারিত হয়।
২০০২ সালে মৃণাল দেশে ফিরে আসেন এবং স্থায়ীভাবে বসবাস শুরু করেন। একই বছর তিনি নিজ উদ্যোগে নির্মাণ করেন মতিঝিলের বক ভাষ্কর্যটি । ২০০৩ সালে রাজশাহী বিশ্ববিদ্যালয়ের সুবর্ণজয়ন্তী উপলক্ষে নির্মিত গোল্ডেন জুবিলী টাওয়ার তারই শিল্পকর্ম।
বাংলাদেশ সুপ্রিম কোর্টের সামনে গ্রিক দেবী থেমিসের অনুকরণে ভাস্কর্য স্থাপন করে সমালোচনার মুখে পড়েন।
তিনি ২২ আগস্ট ২০২০ শুক্রবার দিবাগত রাত আনুমানিক দুইটায় নিজ বাসায় মৃত্যুবরণ করেন।
৩৮তম জাতীয় চলচ্চিত্র পুরস্কার (বাংলাদেশ)

৩৮তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৮তম আয়োজন; যা ২০১৫ সালের ৪ এপ্রিল তারিখে প্রদান করা হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
১০ মার্চ ২০১৫ তারিখে তথ্য মন্ত্রণালয়ে থেকে একটি প্রজ্ঞাপন জারির মাধ্যমে 'জাতীয় চলচ্চিত্র পুরস্কার-২০১৩' ঘোষণা করা হয়। এই বছর মোট ২৫টি শাখায় পুরস্কার প্রদান করা হয়। যার মধ্যে গাজী রাকায়েত পরিচালিত ছবি 'মৃত্তিকা মায়া' ১৭টি শাখায় পুরস্কার লাভ করে। এছাড়া চলচ্চিত্রে বিশেষ অবদানের জন্য অভিনেত্রী ও সংসদ সদস্য কবরী সারোয়ারকে আজীবন সম্মাননা দেয়া হয়।
মাইকেল ডগলাস

মাইকেল কার্ক ডগলাস (জন্ম: ২৫ সেপ্টেম্বর ১৯৪৪) হলেন একজন একাডেমি পুরস্কার ও গোল্ডেন গ্লোব বিজয়ী মার্কিন চলচ্চিত্র অভিনেতা ও প্রযোজক। ১৯৭৫ সালে ডগলাস ওয়ান ফ্লু ওভার দ্য কাকুস নেস্ট প্রযোজনা করেন যা শ্রেষ্ঠ চলচ্চিত্রের জন্য একাডেমি পুরস্কার জয় করে। ডগলাস অলিভার স্টোন পরিচালিত চলচ্চিত্র ওয়াল স্ট্রিটে গর্ডন গেকো চরিত্রে অভিনয় করে খ্যাতি অর্জন করেন। এর জন্য তিনি একাডেমি পুরস্কার অর্জন করেন।
৩৭তম জাতীয় চলচ্চিত্র পুরস্কার (বাংলাদেশ)

৩৭তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৭তম আয়োজন; যা ২০১৪ সালের ১০ মে তারিখে বঙ্গবন্ধু আন্তর্জাতিক সম্মেলন কেন্দ্রে দেওয়া হয়। এতে প্রধান অতিথি হিসেবে উপস্থিত ছিলেন প্রধানমন্ত্রী শেখ হাসিনা। পুরস্কারপ্রাপ্তদের হাতে তিনি সম্মাননা স্মারক, সার্টিফিকেট, মেডেল এবং অর্থমূল্যের চেক তুলে দেন। এর আগে ৬ ফেব্রুয়ারি ২০১৪ তারিখে সরকার চলচ্চিত্রশিল্পে গৌরবোজ্জ্বল ও অসাধারণ অবদানের জন্য ২৪টি ক্ষেত্রে বিশিষ্ট শিল্পী ও কুশলীকে ‘জাতীয় চলচ্চিত্র পুরস্কার-২০১২’ প্রদানের ঘোষণা করে। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
৩৭তম জাতীয় চলচ্চিত্র পুরস্কার অনুষ্ঠানটি উপস্থাপনা করেন ফেরদৌস আহমেদ ও মৌসুমী।
চান্দা

চান্দা (বৈজ্ঞানিক নাম: "Papilio helenus (Linnaeus)") এক প্রজাতির বড় আকারের প্রজাপতি, যার মূল শরীরটা কালো বর্ণের এবং ডানায় চাঁদের আকৃতির সাদা অথবা ফিকে হলুদ রঙের নকশা দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
চান্দা প্রজাপতিদের ১৩টি উপপ্রজাতি দেখা যায়। তার মধ্যে দুটি উপপ্রজাতি ভারতে দেখা যায়ঃ
প্রসারিত অবস্থায় চান্দার ডানার আকার ১০০-১২০ মিলিমিটার দৈর্ঘ্যের হয়।
সাধারণত এই জাতীয় প্রজাপতিটি ভারতের নীলগিরি, মালাবার অঞ্চল, হিমালয় সন্নিহিত অঞ্চল (উত্তরাঞ্চল থেকে অরুণাচল প্রদেশ) এছাড়া সিকিমএ ২১০০ মিটার উচ্চতা অবধি এদের দেখা যায়। ভারতের বাইরে নেপাল, ভুটান, বাংলাদেশ, মায়ানমার, শ্রীলঙ্কা থেকে মালয় এবং চিন পর্যন্ত এদের বিস্তার। এরা পাহাড়ি অঞ্চল এবং ঘন জঙ্গলের প্রজাপতি। যে সব অঞ্চলে ভারী বর্ষা হয় সেখানে এদের পাওয়া যায়।
এই প্রজাপতির ডানার উভয় দিকই কালো বা বাদামি ছোঁয়া কালো বর্ণের হয়। পিছনের ডানার মাঝামাঝি সাদা অথবা ফিকে হলুদ রঙের একটা বড় চাঁদ আকৃতির নকশা দেখা যায়। ডানার নিচের কোণে কয়েকটা লাল রঙের বেড় থাকে আর তার ভেতরে কালো। পিছনের ডানায় বেশ লম্বা পুচ্ছ আছে। এরা ওড়ে খুব দ্রুত বেগে তবে মাটি থেকে বেশি উঁচুতে নয়। 
অনেক সময় একসঙ্গে অনেকে মিলে আবার অন্যান্য প্রজাতিদের সাথে একসাথে দল বেঁধে জলপান করতে দেখা যায়। এরা সাধারণত বেশি বৃষ্টিপাতযুক্ত অঞ্চলের জঙ্গলে দেখা যায়। চান্দা দ্রুত ও শক্তিশালী উড়ান দিতে সক্ষম। এরা খুব বেশি উঁচুতে ওড়ে না। বাগানের ফুলে বসে মধু খেতে এদের প্রায়ই দেখা যায়।
চান্দার ডিম গোলাকার এবং কমলা রঙের হয় এতে লালচে বাদামি বর্ণের ছিট দেখা যায়। মাটি থেকে ১০-১২ ফুট উঁচুতে এবং একটু ছায়ার আড়ালে থাকা পাতায় ডিম পাড়ে।
শূককীট গুলি লম্বাটে এবং উজ্জবল ঘন সবুজ বর্ণের হয়।এদের চতুর্থ দেহখন্ডের উপর দিকে কালো সুতোর মতো বিনুনি দেখা যায়। শূককীট পাতার ওপর-পিঠে বা সরু প্রশাখার ওপর বসে বিশ্রাম করে।
এই শূককীট লেবু জাতীয় উদ্ভিদ, যেমন- পাতিলেবু Citrus medica, বাতাবি লেবু , জাম্বুরা এছাড়া আশশেওড়া (), দাহন(), () গাছের পাতার রসালো অংশ আহার করে।
মেসি (২০১৪-এর চলচ্চিত্র)

মেসি হল অ্যালেক্স ডি লা ইগলিসিক পরিচালিত ২০১৪ সালের একটি প্রামাণ্য চলচ্চিত্র। এই চলচ্চিত্রটি নির্মিত হয়েছে আর্জেন্টিনার ফুটবল খেলোয়াড় লিওনেল মেসির জীবনের বিভিন্ন ঘটনাপঞ্জির উপর ভিত্তি করে, যিনি চলচ্চিত্রটি মুক্তির সময় বার্সেলোনার হয়ে খেলেছিলেন। চলচ্চিত্রটি ২০১৫ সালের ১ জানুয়ারিতে মুক্তি পায়।
পরিচালক ইগলিসিক চলচ্চিত্রটিতে আর্জেন্টিনার ফুটবলার মেসির জীবনের বিভিন্ন গুরুত্বপূর্ণ ঘটনা উপস্থাপন করেছেন; রোজারিওর ছোট্ট মেসি কীভাবে বার্সিলোনার তথা বিশ্বের শ্রেষ্ঠ খেলোয়াড় হয়ে উঠেছেন। চলচ্চিত্রের কাহিনী লিখেছেন আর্জেন্টিনার সাবেক ফুটবলার জারগো ভালদানো। চলচ্চিত্রটিতে অতিথি চরিত্রে রয়েছে স্প্যানিশ ফুটবলার জেরার্ড পিকে ও আন্দ্রেস ইনিয়েস্তা। মিডিয়াপ্রো-এর ব্যানারে নির্মিত চলচ্চিত্রটি পরিবেশনের দায়িত্ব নিয়েছেন ফিল্ম ফ্যাক্টরি।
পিটার পোলক

পিটার ম্যাকলিন পোলক (; জন্ম: ৩০ জুন ১৯৪১) স্কটিশ বংশোদ্ভূত ও নাটাল প্রদেশের পিটারমারিৎজবার্গে জন্মগ্রহণকারী সাবেক ও বিখ্যাত দক্ষিণ আফ্রিকান আন্তর্জাতিক ক্রিকেট তারকা। ‘পুচ’ ডাকনামে পরিচিত পিটার পোলক দক্ষিণ আফ্রিকা ক্রিকেট দলের পক্ষে টেস্ট ক্রিকেটে অংশগ্রহণ করেছেন।
দলে তিনি মূলতঃ ডানহাতি ফাস্ট বোলার ছিলেন। এছাড়াও, নিচেরসারির কার্যকরী ডানহাতি ব্যাটসম্যান হিসেবেও ভূমিকা রেখেছেন। বর্তমানে তিনি দক্ষিণ আফ্রিকা ক্রিকেট দলের নির্বাচকমণ্ডলীর সদস্য।
এডিনবরায় জন্মগ্রহণকারী অ্যান্ড্রু পোলক তার বাবা ছিলেন। মন্ত্রী থাকা অবস্থায় দক্ষিণ আফ্রিকা চলে আসেন তিনি। ক্রীড়াক্ষেত্রে উল্লেখযোগ্য অবদানকারী শিক্ষা প্রতিষ্ঠান গ্রে হাই স্কুলে গ্রেইমের সাথে তিনিও অধ্যয়ন করেন। পিটারের সাথে তার ভাই গ্রেইম পোলকও দক্ষিণ আফ্রিকা দলের নিয়মিত সদস্য ছিলেন। তার দুই ভাইপো ট্রান্সভাল ও লিচেস্টারশায়ারের পক্ষে প্রথম-শ্রেণীর ক্রিকেটে প্রতিনিধিত্ব করেছেন। তার সন্তানদের মধ্যে শন পোলক সর্বাপেক্ষা খ্যাতি অর্জন করেন ও বৈশ্বিকভাবে অন্যতম সেরা অল-রাউন্ডারের মর্যাদা পেয়েছেন।
১৯৬১ সালে ডারবানে সফরকারী নিউজিল্যান্ড দলের বিপক্ষে কলিন ব্ল্যান্ড ও কেনেথ ওয়াল্টারের সাথে তার একযোগে টেস্ট অভিষেক পর্ব সম্পন্ন হয়। ঐ টেস্টের দ্বিতীয় ইনিংসে ছয় উইকেট দখল করেছিলেন। ১৯৬০-এর দশকে তিনি দক্ষিণ আফ্রিকার শীর্ষস্থানীয় বোলার ছিলেন। তন্মধ্যে ১৯৬২ থেকে ১৯৭০ সাল পর্যন্ত প্রত্যেক টেস্টেই তার দৃপ্ত পদচারণা ছিল।
১৯৬৩-৬৪ মৌসুমে ট্রেভর গডার্ডের নেতৃত্বাধীন স্প্রিংবকদের সাথে অস্ট্রেলিয়া গমন করেন। এ পর্যায়ে স্বীয় ভ্রাতা গ্রেইম পোলক এবং পিদি ভ্রাতৃদ্বয় - টনি পিদি ও ডেভিড পিদি’র সাথে একত্রে খেলেন। এটিই এক টেস্টে কোন দলের পক্ষে দুই জোড়া ভ্রাতৃদ্বয়ের একযোগে খেলায় অংশগ্রহণ ছিল। খেলোয়াড়ী জীবনের উল্লেখযোগ্য দিক ছিল ১৯৬৫ সালের ট্রেন্ট ব্রিজ টেস্ট। ঐ টেস্টে স্বাগতিক ইংল্যান্ডের বিপক্ষে দুই ভাইয়ের ক্রীড়াশৈলী অতীব প্রশংসনীয় ছিল। খেলায় পিটার ৫/৫৩ ও ৫/৩৪ এবং গ্রেইম ১২৫ ও ৫৯ রান সংগ্রহ করেছিলেন। বলাবাহুল্য ঐ টেস্টে দক্ষিণ আফ্রিকা দল জয়লাভ করে।
বিশ্ব ক্রীড়াঙ্গন থেকে নিষেধাজ্ঞা প্রত্যাহারের পরপরই ১৯৯০-এর দশকে তিনি দক্ষিণ আফ্রিকার দল নির্বাচকমণ্ডলীর প্রধান ছিলেন। তার কাজের ধারা ও শক্তিশালী ফাস্ট বোলিংভিত্তিক খেলার কারণে দলটি বিশ্ব ক্রিকেট অঙ্গনে শীর্ষ দুই দলের একটিরূপে পরিচিতি পায়। পরবর্তীতে আঘাতে আক্রান্ত দলকে সহায়তা করতে অবসর নেয়া অ্যালান ডোনাল্ডকে পুনরায় খেলার জগতে ফিরে এনেছিলেন।
ক্রিকেটের বাইরে অবস্থান করে পিটার প্রশিক্ষণপ্রাপ্ত সাংবাদিক জীবনে সংশ্লিষ্ট হন। এছাড়াও খ্রিস্টান ধর্মে বিশ্বাসী পিটার পোলক অনেকগুলো ক্রিকেট সম্বন্ধীয় পুস্তক রচনা করেছেন।
১৯৬৬ সালে উইজডেন কর্তৃপক্ষ তাকে বর্ষসেরা ক্রিকেটাররূপে ঘোষণা করে।
জে ডব্লিউ ম্যারিয়ট মুম্বাই

জে ডব্লিউ ম্যারিয়ট হোটেল, মুম্বই হলো মুম্বইয়ের জুহু এলাকায় অবস্থিত একটি আবাসিক হোটেল। এটি ভারতের ব্যবসায়িক গোষ্ঠী মেরিয়ট গ্রুপের নেতৃস্থানীয় হোটল। এই হোটেলটির প্রতিষ্ঠাতা হলো জেডব্লুউ মেরিয়ট জুনিয়র এবং এটার সহ-স্বত্তাধিকারী হলো রাহেজা হোসপিটালিটি। নাম থেকেই বোঝা যাচ্ছে জেডব্লুউ মেরিয়ট হোটেলটি মুম্বই এলাকার জুহু অঞ্চলে অবস্থিত, যা কিনা মূলত ঠিক জুহু সৈকতের দৃষ্টিসীমাতে অবস্থিত। যখন প্রতিষ্ঠা করা হয় তখন জেডব্লুউ মেরিয়ট,মুম্বই ছিল ভারতের ভেতরের জেডব্লুউ মেরিয়ট ব্যান্ডের প্রথম উদ্যেগ। মূল হোটেল ব্যবসার পাশাপাশি এটি বিবাহ অনুষ্ঠানেও সেবা প্রদান করে থাকে। হোটেলটিতে আছে স্পা এর সুব্যবস্থা, খাবার খাওয়ার জন্য চমৎকার সব রেস্তোরা, বিবহ অনুষ্ঠানের জন্য বিশাল বিশাল হল রুম, শারিরিক কসরৎ করার জন্য রয়েছে জিম এবং থাকার জন্য রয়েছে আবাসিক কামড়া।
এই হোটেলটির মধ্য আরো আছে একটি নাইটক্লাব যার নাম হলো ইনিগমা যেখানে বিখ্যাত বিখ্যাত বলিউড অভিনেতা অভিনেত্রীরা আগমন করা কারণ এটা তাদের নিকট খুবই জনপ্রিয়। জেডব্লুউ মেরিয়ট হোটেলে আরো আছে কুয়ার স্পা, যা কিনা মেরিয়ট ব্রান্ডের অগ্রগামী এবং নামকরা স্পা।
হোটেলটি ২০০২ সালের জানুয়ারি মাসে চালু হয় জুহু এলাকার তারা রোড, মম্বাইতে।হোটেলটিতে ৩৫৬ টি অত্যন্ত সুন্দর কামড়া আছে এবং সেখানে বহিরাগতদের জন্য আবাসিক সুবিধা প্রদান করা হয়। এছাড়া আছে ২৯ টি স্যুট যা কিনা একটি চমৎকার অভিজ্ঞতা প্রদান করে। আছে ৫ টি রেস্তোরা যেখানে চমৎকার চমৎকার খাবারের মেনু পরিবেশন করা হয়। মেহমানদের গাড়ি রাখার জন্য রয়েছে সুবিশাল পাকিং ব্যবস্থা। মুম্বই এর সিনেমা পাড়া সংলগ্ন হবার কারণে হোটেলটিতে বলিউড সংশ্লিষ্ট অভিনেতা, অভিনেত্রী এবং কলাকুশলীরা প্রায়শই হোটেলটিতে আসা যাওয়া করেন।
জেডব্লুউ মেরিয়ট হোটেলটিতে আছে অসাধারন সামুদ্রিক দৃশ্য দেখা সম্ভব এমন সব রুম এবং স্যুট সমূহ। ডিলাক্স রুম, ডিলাক্স সমুদ্র সৈকত দৃশ্য সংবলিত রুম, এক্সিকিউটিভ ওশান ভিউ রুম, প্রিমিয়ার ক্লাব রুম এবং স্টুডিউ রুম সমূহ হলো কিছু কামড়া যা জেডব্লুউ মেরিয়ট হোটেলে বিদ্যমান।
এক্সিকিউটিভ জুহু বিচ স্যুট, গ্র্যান্ড অসিয়ান স্যুট, রয়েল লোটাস স্যুট এবং প্রেসিডেন্টসিয়াল স্যুট সমূহ হলো জেডব্লুউ মেরিয়ট হোটেলে থাকা কয়েক ধরনের স্যুট।
জেডব্লুউ মেরিয়ট এ থাকা ফিটনেস সেন্টারে আছে হৃদযন্ত্রের জন্য উপকারী ব্যায়াম সম্পর্কিত শারীরিক কসরত যন্ত্রপাতি, বিনামূল্যের ভার যন্ত্র এবং ভাইব্রো জিম। একটি নির্দিষ্ট অর্থের বিনিময়ে ব্যক্তিগত শারিরিক শিক্ষা, এবং একটি জিম, জ্যাকুজ্জি, বাষ্প এবং সাউনা সুবিধা।
জেডব্লুউ মেরিয়ট হোটেলে এছাড়া আছে পরিবার এবং শিশুদের জন্য বিশেষ ব্যবস্থা যেমন, শিশুদের পুল, অভ্যন্তরীন সিনেমা হল, বাচ্চাদের রবিবার মিলনস্থল এবং বাচ্চাদের রুম।
ইমন সাহা

ইমন সাহা (জন্ম: ১৬ অক্টোবর) একজন বাংলাদেশী সুরকার এবং সঙ্গীতশিল্পী। তিনি বাংলা টেকনো, লোকগীতি ও চলচ্চিত্রের গানের জন্য সমধিক পরিচিত। ২০১৩ সালে কুসুম কুসুম প্রেম চলচ্চিত্রের জন্য জাতীয় চলচ্চিত্র পুরস্কার শ্রেষ্ঠ সুরকার অর্জন করেন।
ইমন ১৬ অক্টোবর (সাল জানা নেই) ঢাকায় জন্মগ্রহণ করেন। তার বাবার নাম সত্য সাহা, যিনি একজন বিখ্যাত লোক সঙ্গীত শিল্পী ও বাংলা চলচ্চিত্রের সংগীত পরিচালক।
ইমন তার শৈশব ঢাকাতেই কাটেন। তিনি সেন্ট জোসেফ উচ্চ বিদ্যালয় থেকে প্রাথমিক ও মাধ্যমিক শিক্ষা সমাপ্ত করেন। ছোটবেলা থেকেই সঙ্গীতের প্রতি ছিল তার প্রবল অনুরাগ।
মাধেপুরা জেলা

মাধেপুরা জেলা হল ভারতের বিহার রাজ্যের ৩৮টি জেলার অন্যতম। এই জেলার সদর শহর মাধেপুরা। মাধেপুরা জেলাটি বিহারের কোশী বিভাগের অন্তর্গত। ১৮৪৫ সালের ৩ সেপ্টেম্বর মাধেপুরা ভাগলপুর জেলার একটি মহকুমার স্বীকৃতি পায়। ১৯৫৪ সালের ১ এপ্রিল ভাগলপুর জেলা ভেঙে সহরসা জেলা গঠিত হলে মাধেপুরা সহরসা জেলার অন্তর্ভুক্ত হয়। ১৯৮১ সালের ৯ মে মাধেপুরা পৃথক জেলার মর্যাদা লাভ করে।
মাধেপুরা জেলার আয়তন । এই জেলার আয়তন রাশিয়ার বলশয় শান্তার দ্বীপের আয়তনের প্রায় সমান।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় মাধেপুরা জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিলের অধীনে অনুদান পেয়ে থাকে, মাধেপুরা জেলা তার মধ্যে অন্যতম।<ref name=brgf>
দ্বারভাঙ্গা বিভাগ

দারভাঙ্গা বিভাগ হল ভারতের বিহার রাজ্যের একটি প্রশাসনিক বিভাগ। এই বিভাগের সদর শহর দারভাঙ্গা। ২০১৫ সালের পরিস্থিতি অনুসারে, দারভাঙ্গা জেলা, মধুবনী জেলা ও সমস্তিপুর জেলা নিয়ে এই বিভাগ গঠিত।
তিরহুত বিভাগ

তিরহূত বিভাগ বা ত্রিহুত হল ভারতের বিহার রাজ্যের একটি প্রশাসনিক বিভাগ। এই বিভাগের সদর শহর মজফফরপুর। পশ্চিম চম্পারণ, পূর্ব চম্পারণ, মুজফফরপুর, সীতামঢ়ী, শিওহর ও বৈশালী জেলা – এই ছয়টি জেলা নিয়ে তিরহূত জেলা গঠিত।
তিরহূত বিভাগের পশ্চিম চম্পারণ জেলা থেকে ১৯১৬ সালে মহাত্মা গান্ধী স্বাধীনতা আন্দোলন শুরু করেছিলেন। এই বিভাগ রাজেন্দ্রপ্রসাদ, জে. বি. কৃপালনি ও জয়প্রকাশ নারায়ণের ‘কর্মভূমি’ নামে পরিচিত। বিশিষ্ট লেখক জর্জ অরওয়েল এই বিভাগের মোতিহারি শহরে জন্মগ্রহণ করেছিলেন।
মধুবনী জেলা

মধুবনী জেলা হল ভারতের বিহার রাজ্যের ৩৮টি জেলার অন্যতম। এই জেলার সদর শহর মধুবনী। মধুবনী জেলা বিহারের দারভাঙ্গা বিভাগের অন্তর্গত।
১৯৭২ সালে দারভাঙ্গা জেলা ভেঙ্গে মধুবনী জেলা গঠিত হয়।
মধুবনী জেলার আয়তন । এই জেলার আয়তন বাহামার নর্থ অ্যান্ড্রোস দ্বীপের প্রায় সমান।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় এই জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিলের অধীনে অনুদান পেয়ে থাকে মধুবনী জেলা তার মধ্যে অন্যতম।
২০১১ সালের জনগণনা অনুসারে, মধুবনী জেলার জনসংখ্যা ৪,৪৭৬,০৪৪। এই জেলার জনসংখ্যা ক্রোয়েশিয়া রাষ্ট্র বা মার্কিন যুক্তরাষ্ট্রের লুসিয়ানিয়া রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৩৭তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৫.১৯%। মধুবনী জেলার লিঙ্গানুপাতের হার প্রতি ১০০০ পুরুষে ৯২৫ জন মহিলা এবং সাক্ষরতার হার ৪৩.৩৫%।
মধুবনী জেলা পাঁচটি মহকুমায় বিভক্ত। এগুলি হল: মধুবনী, জয়নগর, বেনিপাত্তি, ঝঞ্ঝারপুর ও ফুলপরস।
আর্নেস্ট টিল্ডসলে

জর্জ আর্নেস্ট টিল্ডসলে (; জন্ম: ৫ ফেব্রুয়ারি, ১৮৮৯ - মৃত্যু: ৫ মে, ১৯৬২) ল্যাঙ্কাশায়ারের ওরস্লি এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২১ থেকে ১৯২৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেন আর্নেস্ট টিল্ডসলে। দলে তিনি মূলতঃ ডানহাতি ব্যাটসম্যান হিসেবে খেলেছেন। এছাড়াও, ডানহাতে স্লো মিডিয়াম বোলিং করতেন।
তার ছোট ভাই জনি টিল্ডসলে। ল্যাঙ্কাশায়ার ক্রিকেট ক্লাবের শীর্ষ রান সংগ্রহকারী ছিলেন টিল্ডসলে। অদ্যাবধি ল্যাঙ্কাশায়ারের পক্ষে সর্বকালের সেরা রান সংগ্রাহকের ভূমিকায় অবস্থান করছেন। ১৯০৯ থেকে ১৯৩৬ সাল পর্যন্ত ল্যাঙ্কাশায়ারের পক্ষে খেলেছেন। এ সময়ে তিনি ৫৭৩টি খেলায় অংশ নিয়ে ৩৪,২২২ রান তুলে ক্লাবের সর্বোচ্চ রান সংগ্রাহক হন।
১৯০৯ সালে কাউন্টি ক্রিকেটে ধীরলয়ে খেলা শুরু করেন। তাস্বত্ত্বেও ল্যাঙ্কাশায়ারের পক্ষে পরবর্তী তিন বছর নিয়মিতভাবে মাঠে নামেন। ১৯১২ সালে সাসেক্সের বিপক্ষে নিজস্ব প্রথম সেঞ্চুরির সন্ধান পান। কিন্তু, ১৯১৩ সালে দলের প্রতিষ্ঠিত সদস্য ছিলেন। ঐ মৌসুমে প্রথমবারের মতো হাজার রান তোলেন। প্রথম বিশ্বযুদ্ধের কারণে খেলা বন্ধ থাকার পূর্ব মুহূর্ত পর্যন্ত এ ধারা বজায় ছিল তার। যুদ্ধ শেষ হলে ১৯১৯ সালে ইংরেজ ব্যাটসম্যানদের মধ্যে তার অবস্থান ছিল শীর্ষ পর্যায়ের। ফলশ্রুতিতে তাকে উইজডেন কর্তৃপক্ষ বর্ষসেরা ক্রিকেটার ঘোষণা করে। ১৯২৭ সাল পর্যন্ত তার ব্যাট রানের মুখ দেখে। ১৯২৮ সালে ৩,০২৪ রান তুলেন।
১৯২১ সালে টেস্ট ক্রিকেটে তার অভিষেক হয়। কিন্তু ট্রেন্ট ব্রিজ টেস্টের পর তাকে দল থেকে বাদ দেয়া হয়। ১৯২২ সালে প্রথমবারের মতো দুই হাজার রান তোলেন। কিন্তু আঘাতের কারণে ১৯২৫ সালের মাঝামাঝি সময় পর্যন্ত দলে অনিয়মিত ছিলেন। ১৯২৬ সালে দশটি ইনিংসে ধারাবাহিকভাবে পঞ্চাশ বা তদূর্ধ্ব রান তুলেছিলেন।
১৯২৮-২৯ মৌসুমের অ্যাশেজ সফরে দলের সদস্য ছিলেন। কিন্তু ঐ সফরে তিনি একটিমাত্র টেস্টে অংশ নিতে পেরেছিলেন।সফর শেষে দলটি আঘাতের কারণে দূর্বল হয়ে পড়েছিল। নিজ ভূমিতে চারবার খেললেও ১৯২১ সালে শেষ দুই খেলায় ভাল খেলেন। তন্মধ্যে ওল্ড ট্রাফোর্ডে ৭৮ রান করেছিলেন। ওয়ালি হ্যামন্ড, প্যাটসি হেনড্রেন, ফ্রাঙ্ক ওলি ও পরবর্তীতে এডি পেন্টারের উপস্থিতিতে মাঝারিসারিতে শূন্যতা পূরণ করায় দলে অন্তর্ভুক্ত হতে পারেননি।
১৯২৯ সালে টেস্ট ক্রিকেট থেকে অবসর নেয়ার সময় তার ব্যাটিং গড় ছিল ৫৫.০০। ২০ বা ততোধিক ইনিংস সম্পন্নকারী খেলোয়াড়দের মধ্যে তার এ ব্যাটিং গড়ের তালিকায় তার অবস্থান সপ্তদশ।
১৯৩৫ সালে ৪৬ বছর বয়সে পুনরায় আঘাতের কারণে খেলা থেকে দূরে থাকেন ও কদাচিৎ তাকে খেলার মাঠে দেখা যেতো। পরের বছরই শৌখিন ক্রিকেটার হিসেবে অংশ নেন ও কেবলমাত্র দুইটি খেলায় তাকে দেখা যায়। এরপর তিনি ব্যবসায়ের দিকে ঝুঁকে পড়েন। বেশ কয়েক বছর ওয়েলসে বসবাসের পর ৫ মে, ১৯৬২ তারিখে ডেনবিগশায়ারের রোস-অন-সী এলাকায় আর্নেস্ট টিল্ডসলের দেহাবসান ঘটে। ইয়র্কশায়ার ও ইংরেজ ক্রিকেটার মাইকেল ভন সম্পর্কে তার আত্মীয়।
ঘরোয়া ক্রিকেটে অনন্য সাধারণ অবদান রাখায় ১৯২০ সালে উইজডেন কর্তৃপক্ষ তাকে বর্ষসেরা ক্রিকেটাররূপে ঘোষণা করে।